
NAMERA O SKLENITVI NEPOSREDNE POGODBE 
Na podlagi 48.člena Uredbe o stvarnem premoženju države in samoupravnih lokalnih skupnosti (Uradni list RS, št.34/11, 42/12, 24/13 in 10/14),  Mestna občina Murska Sobota objavlja namero za sklenitev pogodbe o oddaji oglasnih površin v oz.na avtobusu Sobočanec (mestni enojni nizkopoden avtobus),  v lasti občine in sicer za namen : 

a) oglaševanja v notranjosti avtobusa z namestitvijo led zaslonov ali drugih sodobnih komunikacijskih naprav, 

b) oglaševanja na zunanjosti avtobusa z nameščanjem reklamnih napisov. 

Pogoji sodelovanja ponudnikov: 

· ponudnik ponudi višino najemnine v ponudbi, ločeno za točko a) in b) po prejšnjem odstavku, na leto, brez ddv, 

· ponudnik mora biti registriran za opravljanje dejavnosti oglaševanja, 

· ponudnik mora izkazovati, da razpolaga z ustreznim številom zaposlenih, ki so strokovno usposobljeni za izvajanje dejavnosti ponudnika. 

Vse zainteresirane pravne ali fizične osebe, vabimo, da najkasneje do 12.12.2014 do 8.ure, na vložišče Mestne občine Murska Sobota, Kardoševa 2, 9000 Murska Sobota, podajo svoje ponudbe oz. pisno izrazijo interes za sklenitev neposredne pogodbe. 

Prodajna pogodba bo sklenjena po preteku 15 dni od objave te namere na uradni spletni strani Mestne občine Murska Sobota in po izvedenih pogajanjih z interesenti oz.ponudniki. 
	
	             mag.Aleksander JEVŠEK
                          Ž U P A N 


Vložiti:  - v zadevo.
Objava:  - spletna stran Mestne občine Murska Sobota




































